Nets vil gøre op med faste dankortpriser. Meldingen møder hård kritik fra flere sider. Erhvervsminister Rasmus Jarlov (K), som skarpt har kritiseret Jyske Banks dankort-planer, er tavs.

Michael Stenvei, født 1965, er Finans-redaktionens eneste nordjyske fuldblodsmedlem. Michael blev uddannet på Danmarks Journalisthøjskole i 2002 efter en erhvervskarriere hos bl.a. A.P. Møller – Mærsk, Alka, Codan og Hjemmeværnet. Oprindelig er Michael uddannet reserveofficer og har været udstationeret i FN-regi. Som journalist blev det til en kort afstikker til Dansk Supermarked, inden Jyllands-Posten kaldte. Siden har Michael som rendyrket nyhedshund dækket tele-, vind- og energibranchen, ligesom han har været frontløber i dækningen af spektakulære sager som Stein Bagger-svindlen og senest Vestas’ opgør med den tidligere finansdirektør. Privat bruges tiden sammen med hustruen Heidi, der er kok og restauratør i det nordjyske, ligesom der altid er et gør det selv-projekt, som lokker.

Nets, der ejer dankortet, vil have politikerne til at droppe årtiers nidkære regulering af dankortpriserne.

Dankortpriser Dankortet er ejet af Nets, som sidste år blev overtaget af investorer anført af den amerikanske kapitalfond Hellman & Friedman.

Fysiske butikker betaler et kvartalsvist abonnement til Nets for at modtage dankort.

Dankortpriserne er opdelt i 10 pristrin, som er offentligt tilgængelige.

F.eks. betaler en butik årligt 2.224 kr. for at modtage op til 4.999 dankortbetalinger.

Netbutikker betaler derimod et årsabonnement plus et gebyr pr. dankortbetaling.

Reguleringen af priserne styres ultimativt fra Christiansborg.

Bankerne betaler ikke til dankortsystemet. I stedet betaler Nets bankerne for at håndtere dankort overfor forbrugere.

Det er gratis for forbrugere at betale med dankort både i fysiske butikker og på nettet.

I stedet vil den kapitalfondsejede betalingskæmpe - ud fra en overordnet ramme og konkurrencen i markedet - selv have lov til selv at fastsætte den pris, som fysiske butikker skal betale for at lade kunderne svinge dankortet.

»I et betalingsmarked, der udvikler sig så hurtigt, som vi ser, er det relativt ufleksibelt at være låst til, at priserne er noget, som styres politisk fra Christiansborg,« siger Jeppe Juul-Andersen, direktør for dankortet i Nets.

Vi siger nej tak til fri leg med dankortpriserne. Henrik Hyltoft, markedsdirektør i Dansk Erhverv

Meldingen sender detailhandlen op i det røde felt.

I dag er der ingen regulering af prisen for dankortbetalinger i netbutikker, og det er bestemt ingen solstrålehistorie, lyder det fra Dansk Erhverv.

»I runde tal er dankortprisen for netbutikker dobbelt så høj som i fysiske butikker. Så vi siger nej tak til fri leg med dankortpriserne,« siger Henrik Hyltoft, markedsdirektør i Dansk Erhverv.

I specialdetailhandlens største brancheorganisation, Dansk Detail, understreger adm. direktør Jens Birkeholm, at man »ikke har behov for frie dankortpriser« af frygt for prishop, hvis Nets selv sætter priserne.

John Wagner, adm. direktør i brancheorganisationen De Samvirkende Købmænd, fastholder, at den bedste løsning – også samfundsøkonomisk – er regulerede priser.

»Så det er ikke en idé, man skal bruge meget krudt på lige nu,« siger John Wagner.

SF afviser blankt forslaget fra Nets, mens socialdemokraternes finansordfører, Benny Engelbrecht, frygter, at Nets blot »jagter at få flere penge i kassen«.

Venstres erhvervsordfører, Torsten Schack Pedersen, kalder det fair, at Nets lufter idéen om frie dankortpriser.

»Jeg kan bare ikke gennemskue, om det bare handler om et give Nets en blankocheck,« siger han.

Erhvervsminister Rasmus Jarlov (K) afviser i en e-mail at kommentere Nets angreb på den nuværende prisregulering.

Den nuværende dankortaftale fra 2013 udløber ultimo 2019.